### Resume

Der er i forbindelse med budget 2022-2025 afsat midler til opgradering af CTS-systemet på en række institutioner med henblik på energioptimering. Sagen omhandler en anlægsbevilling på 16,675 mio. kr. til gennemførelse af projektet.

### Sagsfremstilling

I Vejle Kommune vedtog Byrådet den 9. december 2020 en ambitiøs klimaplan. Klimaplanen 2020-2050 er en forlængelse og videreførelse af den grønne dagsorden, som har været en høj politisk prioritet igennem mange år i Vejle Kommune – og som sætter rammer og retninger for en række fælles tværgående indsatser.

Èt af indsatsområderne vedrører energiområdet. Vi skal forbruge mindre energi, vi skal energieffektivisere og den energi, vi forbruger, skal komme fra vedvarende energikilder. Der er, blandt en række mål i klimaplanen, sat et mål om, at alle kommunens bygninger er energioptimeret eller energirenoveret i 2030.

Budgetforlig 2022-2025

Der er i forbindelse med budget 2022-2025 afsat midler til opgradering af CTS-systemet på en række institutioner. Dette er en forudsætning for at kunne arbejde langt mere målrettet med at optimere energiforbruget. Byrådet godkendte 15. december 2021, jf. punkt 248, en kvikbevilling på midlerne afsat til opstart af projektet i 2022.

Udbud er nu gennemført

I forbindelse med projektet er der i 2022 gennemført en markedsundersøgelse af forventet pris på udførerdelen på CTS-projektet. Resultatet af undersøgelsen viste en prisstigning på knap 30 procent svarende til 4,4 mio. kr. i forhold til oprindeligt budget. Byrådet godkendte 23. november 2022, at der blev reserveret 4,4 mio. kr. fra inflationspuljen til finansiering af inflationsrelaterede prisstigninger. CTS-systemet har nu været i udbud. På denne baggrund er det vurderingen, at projektet kan gennemføres ved kun at gøre brug af 2,984 mio. kr. ud af det afsatte beløb på 4,4 mio. kr.

Projektet er nu i den fase, hvor der er behov for en bevilling til gennemførelse af den resterende del af projektet.

### Økonomi

![](data:image/png;base64...)

![](data:image/png;base64...)

Figur 1 Sagens bevillingsmæssige konsekvenser

Opsummering af de bevillingsmæssige konsekvenser:

Sagen medfører, at der søges forhøjelse af anlægsbevilling med 16,675 mio. kr. til udskiftning af CTS anlæg. Udgiften finansieres af det til formålet afsatte budget i årene 2023 og 2024 samt 2,984 mio. kr. fra det reserverede beløb i [adresse].
Periodisering mellem år finansiers af kassen.

Høring:

Centralt Budget har ingen bemærkninger af bevillingsmæssig karakter.

### Klima og resiliensvurdering

Formålet med udskift af CTS er at sikre energioptimering af bygningerne samt bidrage med data til effektiv energiledelse.

### Sagens videre forløb

Sagen skal behandles af Byrådet.

### Historik

Kommunaldirektøren indstiller, 14. august 2023, pkt. 166:

at de bevillingsmæssige konsekvenser godkendes, jævnfør bevillingsskema under afsnittet Økonomi.

Beslutning fra Økonomiudvalget, 14. august 2023, pkt. 166:

Godkendt.

### Beslutning

Godkendt.